Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: — a közalkalmazottak jogállásáról szóló 1992. évi XXXIII. törvény mellékletében a besorolásra és illetményrendszerre vonatkozó előírásait,
Paragraph Index: 938

a) Az Országos Munkaügyi Tanács javasolja, hogy — a 2002. évi bérnövelésekkel kapcsolatos ágazativállalati kollektív tárgyalások mielőbb kezdődjenek meg annak érdekében, hogy a béremelésekre lehetőleg az év elejétől kerüljön sor. Az ajánlott 8—10,5 százalékos átlagkereset-növelés keretei között a munkavállalók különböző csoportjai számára lehetőleg olyan bérfejlesztési mértékek kerüljenek meghatározásra — a teljesítménykövetelmények és azok teljesítése függvényében —, amelyek a minimálbér-emeléssel közvetlenül nem érintett, de a bérskálán a minimálbérhez közel eső kereseti kategóriákban érzékelhető bérnövelést biztosítanak; — a többéves, már érvényben lévő bérmegállapodások értékállóságát őrizzék meg. A béremelési paraméterek korrekcióját nem indokolhatja, ha a felek korábban a 8—10,5 százalékosnál magasabb mértékben állapodtak meg; — az állami tulajdoni részesedéssel működő gazdasági társaságoknál a tulajdonosi irányítást (vagyonkezelést) gyakorlók az éves üzleti tervek elfogadásakor érvényesítsék, illetve támogassák — az előirányzott teljesítmények elérésének függvényében — az OMT ajánlás szerinti 2002. évi vállalati átlagkereset-növelések végrehajtását; — azok a szociális partnerek, akik a 2002. évre ágazativállalati bérmegállapodást kötnek, a féléves tényadatok alapján, legkésőbb szeptember hónapban vizsgálják meg a tényleges évközi és a várható éves átlagkereset-alakulást.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes